คณะวิทยาศาสตร์ มหาวิทยาลัยศิลปากร

คณะวิทยาศาสตร์ มหาวิทยาลัยศิลปากร () เป็นคณะวิชาลำดับที่ 7 ของ มหาวิทยาลัยศิลปากร และเป็นคณะวิชาแรกของมหาวิทยาลัยศิลปากรที่เปิดสอนด้านวิทยาศาสตร์ ก่อตั้งขึ้นเมื่อวันที่ 27 ธันวาคม พ.ศ. 2514

 ประวัติ 

"คณะวิทยาศาสตร์" ได้ก่อตั้งขึ้นในวันจันทร์ที่ 27 ธันวาคม พ.ศ. 2514 เป็นคณะที่ 7 ของ มหาวิทยาลัยศิลปากร โดยเพื่อให้สอดคล้องกับนโยบายการพัฒนาประเทศที่เกี่ยวข้องกับงานการศึกษาทางด้านวิทยาศาสตร์ แต่เนื่องจากในปีการศึกษา 2515 ซึ่งเป็นปีการศึกษาแรก อาคารเรียนของคณะวิทยาศาสตร์ ณ วิทยาเขตพระราชวังสนามจันทร์ จังหวัดนครปฐม ยังสร้างไม่เสร็จ จึงจำเป็นต้องฝากนักศึกษารุ่นแรกเรียนที่แผนกพฤกษศาสตร์ คณะวิทยาศาสตร์ จุฬาลงกรณ์มหาวิทยาลัย เป็นการชั่วคราวเป็นเวลา 1 ปี จนในปีการศึกษา 2516 จึงได้ย้ายมาดำเนินการต่อที่อาคารหลังแรกของคณะวิทยาศาสตร์ และได้จัดสร้างอาคารประกอบอื่น ๆ เช่น โรงเลี้ยงสัตว์ทดลองและเรือนต้นไม้ของภาควิชาชีววิทยา

คณะวิทยาศาสตร์เปิดสอนหลักสูตร วิทยาศาสตรบัณฑิต แก่นักศึกษารุ่นแรก จำนวน 48 คน แบ่งเป็น 3 สาขาใน 2 ภาควิชาคือ สาขาวิชาคณิตศาสตร์และสาขาวิชาสถิติในภาควิชาคณิตศาสตร์ และสาขาวิชาชีววิทยาในภาควิชาชีววิทยา จากนั้นในปีการศึกษา 2519 คณะวิทยาศาสตร์ได้เปิดสอนหลักสูตรวิทยาศาสตรบัณฑิต สาขาวิชาเคมีและสาขาวิชาฟิสิกส์เพิ่มอีก 2 สาขาวิชาเอก ทางคณะวิทยาศาสตร์มีนโยบายการพัฒนาการศึกษาในด้านคุณภาพการศึกษาและการจัดตั้งสาขาวิชาใหม่ ๆ อยู่เสมอ ซึ่งมีผลกระทบกับจำนวนนักศึกษาที่ต้องเพิ่มมากขึ้นด้วย ดังนั้นตั้งแต่ปีการศึกษา 2520 เป็นต้นมาคณะวิทยาศาสตร์จึงรับนักศึกษาชั้นปีที่ 1 เพิ่มขึ้นทุกปี

ปีการศึกษา 2522 คณะวิทยาศาสตร์เปิดรับนักศึกษาในเขตภูมิภาคตะวันตกให้เข้าศึกษาในคณะวิทยาศาสตร์โดยการสอบคัดเลือกแบบโควตาพิเศษเป็นครั้งแรก ในขณะนั้น คณะวิทยาศาสตร์ผลิตบัณฑิต 6 สาขาวิชา ได้แก่ สาขาวิชาคณิตศาสตร์ สาขาวิชาสถิติ สาขาวิชาเคมี สาขาวิชาชีววิทยา สาขาวิชาฟิสิกส์ และสาขาวิชาวิทยาศาสตร์ทั่วไป ซึ่งมีสาขาย่อยดังนี้ สาขาวิชาวิทยาศาสตร์สิ่งแวดล้อม สาขาวิชาวิทยาศาสตร์ชีวฟิสิกส์ สาขาวิชาเคมีชีววิทยา และสาขาวิชาวิทยาศาสตร์ชีวสถิติ

ในปีงบประมาณ 2525 คณะวิทยาศาสตร์ได้รับงบประมาณเพื่อก่อสร้างโรงเลี้ยงแมลงเพื่องานวิจัยของภาควิชาชีววิทยาอีก 1 หลัง โดยสร้างต่อเชื่อมกับเรือนกระจกสำหรับปลูกพืชทดลอง

หลังจากเปิดหลักสูตรวิทยาศาสตร์ทั่วไปเป็นเวลาพอสมควร คณะวิทยาศาสตร์ประสบปัญหาการจัดการเรียนการสอนเป็นอย่างมาก จึงมีดำริที่จะหยุดผลิตบัณฑิตสาขาวิชานี้ แต่เล็งเห็นถึงความสำคัญของสาขาวิชาวิทยาศาสตร์สิ่งแวดล้อม ดังนั้นนับแต่ปีการศึกษา 2528 เป็นต้นมาคณะวิทยาศาสตร์จึงรับนักศึกษาเข้าศึกษาหลักสูตรวิทยาศาสตร์ทั่วไปเพียงสาขาวิชาวิทยาศาสตร์สิ่งแวดล้อมเพียงสาขาเดียว

ต่อมาปีการศึกษา 2532 คณะวิทยาศาสตร์ได้รับการอนุมัติจัดตั้งภาควิชาวิทยาศาสตร์สิ่งแวดล้อมจาก ทบวงมหาวิทยาลัย ซึ่งคณะวิทยาศาสตร์ มหาวิทยาลัยศิลปากรเป็นคณะวิชาแรกในประเทศไทยที่เปิดสอนหลักสูตรวิทยาศาสตร์สิ่งแวดล้อมในระดับปริญญาตรี

การเรียนการสอนในอีกสาขาหนึ่งที่มีการพัฒนาอย่างต่อเนื่องในคณะวิทยาศาสตร์ควบคู่ไปกับการเติบโตของศูนย์คอมพิวเตอร์ของมหาวิทยาลัย คือสาขาวิทยาการคอมพิวเตอร์ ซึ่งได้รับความเห็นชอบผ่านการอนุมัติจากทบวงมหาวิทยาลัยใน พ.ศ. 2531

จากการขยายตัวทางการศึกษาซึ่งมีการเปิดสอนสาขาวิชาใหม่ทำให้จำนวนนักศึกษาเพิ่มขึ้น จำนวนอาจารย์และบุคลากรทุกด้านก็เพิ่มมากขึ้นด้วย อาคารที่ทำการหลังแรกจึงดูคับแคบไปอย่างถนัด คณะวิทยาศาสตร์มีความจำเป็นต้องสร้างอาคารหลังใหม่ขึ้นอีก 1 หลัง เพื่อใช้เป็นสถานที่ทำการของภาควิชาเคมี ภาควิชาฟิสิกส์ ห้องปฏิบัติการและห้องวิจัยของสาขาวิชาเคมีและสาขาวิชาฟิสิกส์ ตลอดจนห้องบรรยายต่าง ๆ

นอกจากห้องเรียนดังกล่าวแล้ว ทางคณะวิทยาศาสตร์ยังเล็งเห็นความจำเป็นในการใช้ห้องบรรยายรวมสำหรับใช้บรรยายวิชาพื้นฐานของคณะวิทยาศาสตร์ จึงดำริสร้างอาคารเรียนรวมขึ้นอีกหนึ่งหลัง พร้อมกับอาคารวิทยาศาสตร์หลังที่ 3 โดยอาคารเรียนรวมวิทยาศาสตร์ (ร.วท.) นี้ประกอบด้วย ห้องบรรยายขนาดจุห้องละ 232 ที่นั่ง จำนวน 2 ห้อง ส่วนอาคารเรียนวิทยาศาสตร์หลังที่ 3 ประกอบด้วยห้องบรรยาย ห้องสัมมนา สำนักงานภาควิชาเคมี สำนักงานภาควิชาฟิสิกส์ ห้องปฏิบัติงาน ห้องวิจัยทางเคมีและฟิสิกส์

เนื่องจากคณะวิทยาศาสตร์ต้องรับภาระสอนวิชาพื้นฐานทางวิทยาศาสตร์ให้กับคณะวิชาต่าง ๆ รวมถึง คณะเภสัชศาสตร์ และ คณะวิศวกรรมศาสตร์และเทคโนโลยีอุตสาหกรรม จึงจำเป็นต้องขยายพื้นที่อาคารวิทยาศาสตร์ให้เพียงพอกับจำนวนนักศึกษาที่เพิ่มขึ้น คณะวิทยาศาสตร์จึงของบประมาณสร้างอาคารเพิ่มเติมเพื่อเป็นห้องปฏิบัติวิชาพื้นฐานทั้งหมด ซึ่งในระยะนี้มหาวิทยาลัยมีนโยบายจัดตั้งศูนย์เครื่องมือวิจัยวิทยาศาสตร์และเทคโนโลยีด้วย แต่เนื่องจากโครงการจัดตั้งศูนย์เครื่องมือวิจัยวิทยาศาสตร์และเทคโนโลยียังไม่ได้รับการอนุมัติอย่างเป็นทางการ จึงไม่ได้รับงบประมาณก่อสร้าง โครงการมหาวิทยาลัยจึงให้ที่ทำการศูนย์เครื่องมือวิจัยวิทยาศาสตร์และเทคโนโลยีอยู่ในความดูแลของคณะวิทยาศาสตร์ และให้ใช้อาคารวิทยาศาสตร์หลังที่ 4 ส่วนหนึ่งเป็นที่ทำการของศูนย์ด้วย อาคารหลังนี้จึงเรียกชื่อว่า อาคารปฏิบัติการรวมและศูนย์เครื่องมือวิทยาศาสตร์ (อาคารวิทยาศาสตร์ 4)

ต่อมาในปีการศึกษา 2535 – 2538 คณะวิทยาศาสตร์พิจารณารับนักศึกษาชั้นปีที่ 1 จาก 20 คน เป็น 260 คน ถึงแม้ว่าคณะวิทยาศาสตร์จะพิจารณารับนักศึกษาเพิ่มขึ้นเกือบทุกปีแล้วก็ตาม เมื่อมีการวิเคราะห์จำนวนความต้องการนักวิทยาศาสตร์ทั่วประเทศแล้ว พบว่าประเทศไทยยังขาดแคลนนักวิทยาศาสตร์อีกถึงปีละ 10,000 คน ทบวงมหาวิทยาลัยจึงขอความร่วมมือจากคณะวิทยาศาสตร์ทุกมหาวิทยาลัยของรัฐทั่วประเทศ ให้พิจารณาผลิตบัณฑิตทางวิทยาศาสตร์เพิ่มให้เพียงพอต่อความต้องการของประเทศ ฉะนั้นคณะวิทยาศาสตร์จึงจำเป็นต้องรับนักศึกษาชั้นปีที่ 1 เพิ่มขึ้นตั้งแต่ปีการศึกษา 2539 อีก 180 คน และเนื่องจากสาขาวิชาคณิตศาสตร์เป็นอีกสาขาวิชาหนึ่งที่ขาดแคลนอย่างยิ่ง ซึ่งทางทบวงมหาวิทยาลัยขอให้รับเพิ่มอีกปีละ 10 คน ดังนั้นในปีการศึกษา 2539 คณะวิทยาศาสตร์จึงรับนักศึกษาชั้นปีที่ 1 เพิ่มอีก 190 คนรวมจากเดิม 260 คนเป็น 450 คน ต่อมาสาขาวิชาคณิตศาสตร์พิจารณาเพิ่มอีก 10 คน ฉะนั้นในปีการศึกษา 2540 คณะวิทยาศาสตร์รับนักศึกษาชั้นปีที่ 1 รวมทั้งสิ้น 460 คน

ดังนั้นอาคารปฏิบัติงานฟิสิกส์และอาคารเก็บสารเคมีซึ่งเดิมเป็นอาคารคอนกรีตเสริมเหล็กชั้นเดียว แบ่งเป็นส่วนที่ฝึกปฏิบัติการทางฟิสิกส์ และเก็บสารเคมีของภาควิชาเคมีอย่างละครึ่ง ภายหลังเมื่อคณะวิทยาศาสตร์รับนักศึกษาเพิ่มขึ้นจาก 260 คน เป็น 460 คน จึงจำเป็นต้องสร้างอาคารปฏิบัติการฟิสิกส์และอาคารเก็บสารเคมีใหม่ และเพื่อความปลอดภัยจึงแยกออกเป็น 2 อาคาร นอกจากนั้นคณะวิทยาศาสตร์ยังตัดสินใจเข้าร่วมโครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีระดับมัธยมศึกษาตอนปลาย (พสวท.) และโครงการส่งเสริมการผลิตครูที่มีความสามารถพิเศษทางวิทยาศาสตร์และคณิตศาสตร์ระดับมัธยมศึกษาตอนปลาย (พสวท.ครู)

การขยายตัวทางการศึกษาอย่างกะทันหันทำให้คณะวิทยาศาสตร์มีปัญหาเรื่องสถานที่เรียนมาก คณะวิทยาศาสตร์จึงได้รับงบประมาณก่อสร้างอาคารอีก 1 หลัง พื้นที่ประมาณ 16,000 ตารางเมตร โดยปลูกสร้างในพื้นที่เดิมของอาคารหลังที่ 1 ซึ่งเสื่อมสภาพมากแล้วจากอาคารเดิมสูง 3 ชั้น เป็นอาคารใหญ่สูง 8 ชั้น อาคารหลังนี้ยังคงเรียกว่า อาคารวิทยาศาสตร์หลังที่ 1 เหมือนเดิม

 หน่วยงาน 


 สำนักงานคณบดี
 ภาควิชาคณิตศาสตร์
 ภาควิชาเคมี
 ภาควิชาชีววิทยา
 ภาควิชาฟิสิกส์
 ภาควิชาวิทยาศาสตร์สิ่งแวดล้อม
 ภาควิชาสถิติ
 ภาควิชาคอมพิวเตอร์
 ภาควิชาจุลชีววิทยา
 ศูนย์เครื่องมือวิทยาศาสตร์และเทคโนโลยี คณะวิทยาศาสตร์

 หลักสูตร 

 ปริญญาตรี ปริญญาโท ปริญญาเอกหลักสูตร วิทยาศาสตรบัณฑิต (วท.บ.)
 สาขาวิชาคณิตศาสตร์
 สาขาวิชาชีววิทยา
 สาขาวิชาเคมี
 สาขาวิชาฟิสิกส์
 สาขาวิชาสถิติ
 สาขาวิชาวิทยาศาสตร์สิ่งแวดล้อม
 สาขาวิชาวิทยาการคอมพิวเตอร์
 สาขาวิชาจุลชีววิทยา
 สาขาวิชาคณิตศาสตร์ประยุกต์
 สาขาวิชาเทคโนโลยีสารสนเทศ
 สาขาวิชาวิทยาการข้อมูล
หลักสูตร ศึกษาศาสตรบัณฑิต (ศษ.บ.)
 สาขาวิชาฟิสิกส์ (ร่วมกับ คณะศึกษาศาสตร์)หลักสูตรวิทยาศาสตรมหาบัณฑิต (วท.ม.)
 สาขาวิชาเคมีศึกษา
 สาขาวิชาเคมี
 สาขาวิชาฟิสิกส์
 สาขาวิชาชีววิทยา
 สาขาวิชาจุลชีววิทยา
 สาขาวิชาสถิติประยุกต์
 สาขาวิชาคณิตศาสตร์
 สาขาวิชาคณิตศาสตร์ศึกษา
 สาขาวิชาเทคโนโลยีสารสนเทศและนวัตกรรมดิจิทัล
 สาขาวิชาวิทยาศาสตร์สิ่งแวดล้อม
 สาขาวิชานิติวิทยาศาสตร์ (ร่วมกับ โรงเรียนนายร้อยตำรวจ)หลักสูตรปรัชญาดุษฎีบัณฑิต (ปร.ด.)
 สาขาวิชาเคมี
 สาขาวิชาฟิสิกส์
 สาขาวิชาคณิตศาสตร์ (หลักสูตรนานาชาติ)
 สาขาวิชาชีววิทยา
 สาขาวิชาจุลชีววิทยา
 สาขาวิชาเทคโนโลยีสารสนเทศและนวัตกรรมดิจิทัล
 สาขาวิชานิติวิทยาศาสตร์และงานยุติธรรม (หลักสูตรพหุวิทยาการ)

 ทำเนียบคณบดี 

<span style="color: Black">รายนามคณบดีคณะวิทยาศาสตร์ลำดับคณบดีวาระการดำรงตำแหน่ง1 รองศาสตราจารย์ ดร. ไววิทย์ พุทธารี 30 สิงหาคม พ.ศ. 2515 – 11 กันยายน พ.ศ. 2517  12 กันยายน พ.ศ. 2517 – 1 มิถุนายน พ.ศ. 2519คำสั่ง มศก. ที่ 292/2517 ลงวันที่ 20 กันยายน 25172 ศาสตราจารย์ ดร. อดุล วิเชียรเจริญ รักษาราชการแทนคณบดี 2 มิถุนายน พ.ศ. 2519 – 17 มีนาคม พ.ศ. 2520คำสั่ง มศก. ที่ 202/2519 ลงวันที่ 11 มิถุนายน 25193 ผู้ช่วยศาสตราจารย์ ดร. ทวี หอมชง 18 มีนาคม พ.ศ. 2520 – 31 มกราคม พ.ศ. 2521คำสั่ง มศก. ที่ 137/2520 ลงวันที่ 23 มีนาคม 25204 ผู้ช่วยศาสตราจารย์ ดร. สุรชัย นิมจิรวัฒน์ รักษาราชการแทนคณบดี 1 กุมภาพันธ์ พ.ศ. 2521 – 30 กันยายน พ.ศ. 2521  1 พฤศจิกายน พ.ศ. 2525 – 31 ตุลาคม พ.ศ. 2529คำสั่ง มศก. ที่ 711/2525 ลงวันที่ 2 พฤศจิกายน 25255 ผู้ช่วยศาสตราจารย์ ดร. ประดน จาติกวนิช 1 ตุลาคม พ.ศ. 2521 – 31 ตุลาคม พ.ศ. 2525คำสั่ง มศก. ที่ 420/2521 ลงวันที่ 15 กันยายน 25216 อาจารย์ ดร. สมเกียรติ ธาดานิติ 1 พฤศจิกายน พ.ศ. 2529 – 31 ตุลาคม พ.ศ. 2533คำสั่ง มศก. ที่ 687/2529 ลงวันที่ 14 กันยายน 25297 ผู้ช่วยศาสตราจารย์ ดร. พินิติ รตะนานุกูล 1 พฤศจิกายน พ.ศ. 2533 – 28 กุมภาพันธ์ พ.ศ. 2537 (ลาออก)คำสั่ง มศก. ที่ 767/2533 ลงวันที่ 5 กันยายน 25338 อาจารย์ ดร. ดลฤดี  ฉิมพาลี รักษาราชการแทนคณบดี 1 มีนาคม พ.ศ. 2537 – 5 เมษายน พ.ศ. 2537คำสั่ง มศก. ที่ 179/2537 ลงวันที่ 22 กุมภาพันธ์ 25379 อาจารย์ ดร. จรุงแสง ลักษณบุญส่ง 6 เมษายน พ.ศ. 2537 – 5 เมษายน พ.ศ. 2541คำสั่ง มศก. ที่ 336/2537 ลงวันที่ 5 เมษายน 2537  6 เมษายน พ.ศ. 2541 – 1 พฤศจิกายน พ.ศ. 2543 (ลาออก)คำสั่ง มศก. ที่ 193/2541 ลงวันที่ 25 มีนาคม 2541  รักษาราชการแทนคณบดี 2 พฤศจิกายน พ.ศ. 2543 – 25 กุมภาพันธ์ พ.ศ. 2544คำสั่ง มศก. ที่ 1201/2543 ลงวันที่ 6 พฤศจิกายน 2543  1 ตุลาคม พ.ศ. 2549 – 30 กันยายน พ.ศ. 2553คำสั่ง มศก.ที่ 1487/2549 ลงวันที่ 14 กันยายน 2549  1 ตุลาคม พ.ศ. 2553 – 3 ธันวาคม พ.ศ. 2555คำสั่ง มศก. ที่ 1290/2553 ลงวันที่ 13 กันยายน 2553  รักษาราชการ 4 ธันวาคม พ.ศ. 2555 – 12 มิถุนายน พ.ศ. 2556คำสั่ง มศก. ที่ 1851/2555 ลงวันที่ 7 ธันวาคม 255510 รองศาสตราจารย์ วัฒนา เกาศัลย์ รักษาราชการแทนคณบดี 26 กุมภาพันธ์ พ.ศ. 2544 – 7 มีนาคม พ.ศ. 2544คำสั่ง มศก.ที่ 181/2544 ลงวันที่ 26 กุมภาพันธ์ 254411 อาจารย์ ดร. ชาคร วิภูษณวนิช 8 มีนาคม พ.ศ. 2544 – 8 พฤษภาคม พ.ศ. 2546 (ลาออก)คำสั่ง มศก.ที่ 206/2544 ลงวันที่ 7 มีนาคม 2544  รักษาราชการแทนคณบดี 9 พฤษภาคม พ.ศ. 2546 – 14 พฤษภาคม พ.ศ. 2546คำสั่ง มศก.ที่ 450/2546 ลงวันที่ 28 เมษายน 254612 ผู้ช่วยศาสตราจารย์ ดร. ปราณี นิลกรณ์ 15 พฤษภาคม พ.ศ. 2546 – 30 กันยายน พ.ศ. 2549 (ลาออก)คำสั่ง มศก.ที่ 522/2546 ลงวันที่ 14 พฤษภาคม 254613 รองศาสตราจารย์ ดร. สืบสกุล อยู่ยืนยง 13 มิถุนายน พ.ศ. 2556 – 12 มิถุนายน พ.ศ. 2560คำสั่ง มศก. ที่ 917/2556 ลงวันที่ 13 มิถุนายน 255614 ผู้ช่วยศาสตราจารย์ ดร. นรงค์ ฉิมพาลี 13 มิถุนายน พ.ศ. 2560 – ปัจจุบันคำสั่ง มศก. ที่ 974/2560 ลงวันที่ 2 พฤษภาคม 2560

 หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น

 อ้างอิง 

 ประกาศมหาวิทยาลัยศิลปากร เรื่อง การแบ่งหน่วยงานภายในของส่วนงานของมหาวิทยาลัยศิลปากร พ.ศ. 2559

 ดูเพิ่ม 

 มหาวิทยาลัยศิลปากร
 รายชื่อคณะวิทยาศาสตร์ในประเทศไทย

 แหล่งข้อมูลอื่น 

 เว็บไซต์คณะวิทยาศาสตร์ มหาวิทยาลัยศิลปากร
 เฟซบุ๊กคณะวิทยาศาสตร์ มหาวิทยาลัยศิลปากร

ศิลปากร
วิทยาศาสตร์